AMR for rengøringspersonale

Tre forhold, der er afgørende for rengøringsstandard / arbejdsforhold for rengøringspersonale:

1. Tid nok til rengøring. De fleste steder er man tvunget til at prioritere.
2. God vedligeholdelse og indretning. Hvis inventar og bygninger er nedslidte og i dårlig stand, er det vanskeligere og mere tidskrævende at gøre ordentligt rent.
3. Fælles ansvar for opgaven. Varen kan kun leveres, hvis der er ryddet op i lokalerne. Tal sammen om, hvor rengøringen skal lægge kræfterne.

**Ryd op i lokalerne.**  
Mange steder er det et problem, at der ikke er ryddet ordentligt op i lokalerne.

Man bør have klare aftaler om, hvordan lokalerne og den enkeltes arbejdsplads skal se ud, når sidste mand går.

Man bør samtidig have en klar procedure for, hvordan man følger op på, om aftalerne bliver overholdt.

**Sikkerhedsgruppen.**Sikkerhedsgruppen bør høres, når rengøringsprogrammet bliver lavet. Det skal være realistisk i forhold til behov og forudsætninger (balancemodellen), og der skal tages hensyn til indeklimaet.

Til at vurdere rengøringsstandarden findes der nogle metoder. Se Standard DS/INSTA 800 på [www.ds.dk](http://www.ds.dk) eller AMI (Arbejdsmiljøinstituttet) [www.ami.dk](http://www.ami.dk) Her findes 2 målemetoder til vurdering af rengøring på skoler m.m.

**APV.**Rengøring bør indgå som en væsentlig del af APV’ en.

**Rundering.**  
Ved rundering på skolen, er det en god ide at tage en rep. for rengøringspersonalet med rundt på skolen.

Ved rundering vær særligt opmærksom på:

* Fugtige bygningsdele, især toiletter og køkkener – skimmelsvampe
* Hullede eller revnede vægge og lofter – støv spredes, mere tidskrævende rengøring
* Ventilationsanlæg – tilstoppede filtre, snavsede riste m.m.

Branchevejledningen ”God rengøring – godt indeklima”. Findes på [www.arbejdsmiljobutikken.dk](http://www.arbejdsmiljobutikken.dk)

Vælg brancher – vælg undervisning og forskning